**2025.06.10.-i Pénzügyi Bizottsági ülés NYÍLT határozati javaslatai**

1. **Augusztus 20.-i rendezvény:**

A Pénzügyi Bizottság az augusztus 20.-i rendezvény költségeinek fedezetét – bruttó 500.000.- Ft - a 2024. évi maradvány terhére javasolja biztosítani. A rendezvény keretében zenés műsor, fa körhinta, illetve ugrálóvár kerül biztosításra.

1. **Civil szervezetek támogatása:**

A Pénzügyi Bizottság az alábbiak szerint javasolja a civil szervezetek támogatását:

|  |  |
| --- | --- |
| **Támogatott Társadalmi Szervezet:** | **Pénzügyi Bizottság által javasolt összeg:** |
| Csuda Csapat Hántáért Egyesület | 460.000.- Ft |
| Életet az Állatoknak Egyesület | 600.000.- Ft |
| Hántai Horgászegyesület | 249.990.- Ft |
| Jobb Dáma Sportegyesület | 100.000.- Ft |
| Kisbéri Lovas Sportegyesület | 400.000.- Ft |
| Kisbéri Protestáns Kör Egyesület | 400.000.- Ft |
| Magyar Máltai Szeretetszolgálat Egyesület | -\* |
| Perczel Mór Honvéd Hagyományőrző Egyesület | 100.000.- Ft\*\* |
| Kisbéri Református Egyházközség | 150.000.- Ft |
| Kisbéri Római Katolikus Plébánia | 300.000.- Ft |

\*A Magyar Máltai Szeretetszolgálat Egyesület vonatkozásában javasolja a szerződés módosítását akként, hogy évi 200.000.- Ft erejéig biztosítja az Angol kert 2. szám alatti ingatlan közüzemi költségeinek fedezetét.

\*\*Amennyiben elszámol a tavalyi évi felhasználással.

1. **Pons Danubii - tagdíj:**

A Pénzügyi Bizottság előterjesztés szerint javasolja elfogadni a Pons Danubii EGTC tagdíjának emelését 5.500 €/évre a 2025. évtől kezdődően.

1. **Polgármesteri, alpolgármesteri illetmény:**

A Pénzügyi Bizottság nem javasolja a polgármesteri illetmény előterjesztés szerinti emelését.

A Pénzügyi Bizottság – Alpolgármester Úr kérésének megfelelően – nem javasolja az alpolgármesteri illetmény emelését.

1. **Lovasrendőrség – támogatás:**

A Pénzügyi Bizottság javasolja évi 100.000.- Ft összegű támogatást biztosítani a kisbéri lovasrendőrség létrehozására, illetve fenntartása érdekében a Kisbéri Rendőrkapitányság részére a 2025-2028 év közötti időszakban.

A támogatás összege a Kisbéri Többcélú Kistérségi Társulás útján kerül folyósításra.

1. **Vianni Kft. szerződés-hosszabbítás:**

A Pénzügyi Bizottság javasolja a Vianni Kft-vel (1112 Budapest, Tóberek utca 2. 1/117.) az önkormányzat tulajdonában lévő kisbéri 1641/15/A/2 hrsz-ú, 208 m2 nagyságú ingatlan hasznosítására kötött szerződést 3 évvel való meghosszabbítását változatlan feltételek mellett.

1. **Makett park – díj:**

 A Pénzügyi Bizottság a Mini Magyarország Makettpark belépődíjainak emelését 2025. július 01-től javasolja.

1. **Energetikai pályázat:**

A Pénzügyi Bizottság tudomásul veszi a TOP PLUSZ -2.1.1-21-KO1-2022-00007 számú Energetikai korszerűsítés Kisbéren elnevezésű pályázat visszavonásáról szóló tájékoztatást

1. **Képviselői javaslat (Hittantábor, CSÁO):**

A Pénzügyi Bizottság a Hittantábor vonatkozásában javasolja a költségek tisztázását, valamint az egyház képviselőinek meghívását a soron következő képviselő-testületi ülésre.

A Pénzügyi Bizottság a Családok Átmeneti Otthona vonatkozásában pontosítást kér a szükséges eszközbeszerzésről, továbbá javasolja meghívni az intézmény/tagintézmény-vezetőt a soron következő képviselő-testületi ülésre.

1. **Tájékoztató polgármesteri és képviselői illetményekről, tiszteletdíjról lemondásról, jutalomról:**

A Pénzügyi Bizottság tudomásul veszi a tájékoztatást.

1. **Pályázatok: Identitás, Cultplay:**

A Pénzügyi Bizottság tudomásul veszi a pályázatokról szóló tájékoztatót.